stanford-oval/wikipedia huggingface dataset:
Thérma (Ikaría)

| Thérma Θέρμα |
| --- | --- |
 Thérman kylä.
 Thérma
 Koordinaatit: 37°37′22″N, 26°18′18″E 
Valtio:  Kreikka
Alue:  Pohjois-Egean saaret
Alueyksikkö:  Ikaría
Kunta:  Ikaría
Kunnallisyksikkö:  Ágios Kírykos
Hallinto:  
 – Asutustyyppi:  kylä
 – Kallikrates-koodi:  5401010104
Väkiluku (2011):  122
Aikavyöhyke:  UTC+2
 – Kesäaika:  UTC+3
Thérma (kreik. Θέρμα) on Kreikan kylä, joka sijaitsee Ikarían saarella. Se kuuluu hallinnollisesti Ikarían kuntaan, Ikarían alueyksikköön ja Pohjois-Egean saarten alueeseen. Kylän väkiluku on 122 (vuonna 2011).
Thérman kylää.
Thérman kylä sijaitsee Ikarían etelärannikolla noin kilometrin koilliseen saaren pääkylästä Ágios Kírykoksesta ja on osa sen kyläyhdyskuntaa. Kylässä on pieni luonnonsatama. Antiikin aikana nykyisen kylän lähellä sijaitsi Therman kaupunki. Se tunnettiin kuumista lähteistään, jotka ovat antaneet paikalle sen nimen. Myös nykyinen kylä on edelleen kylpyläpaikkakunta.
Aiemmin kylä kuului Ágios Kírykoksen kuntaan ja vuodesta 2011 lähtien Ikarían kunnan Ágios Kírykoksen kunnallisyksikköön.
Venäjän Havannan-suurlähetystö

| Venäjän Havannan-suurlähetystö |
| --- | --- |

Sijainti:  Havanna  Kuuba
Koordinaatit:  23°06′45″N, 82°26′09″E
Rakennustyyppi:  lähetystö
Rakennustyöt aloitettu:  1978
Valmistumisvuosi:  1987
Suunnittelija:  Aleksandr Rotšegov.
 
Lisää rakennusartikkeleitaArkkitehtuurin teemasivulla
Venäjän Havannan-suurlähetystö on Neuvostoliiton kaudella vuonna 1987 valmistunut nykyinen Venäjän lähetystö Kuuban pääkaupunki Havannassa. Suuri betoninen rakennus symboloi maahaniskettyä miekkaa.
Venäjän Havannan-suurlähetystö sijaitsee Kuuban pääkaupunki Havannan Miramarin kaupunginosan pääväylän varrella. Lähistöllä on myös useiden muiden maiden lähetystöjä. Rakennuksen suunnitteli venäläinen arkkitehti Aleksandr Rotšegov. Massiivinen rakennus symboloi maahan lyötyä miekkaa. Betonisen rakennukseen kuuluu 20 kerrosta.
Lähetystön rakennustyöt alkoivat vuonna 1978 ja ne valmistuivat vuonna 1988. Paikalliset alkoivat kutsua rakennusta nimellä la espada de Rusia eli "Venäjän miekka" sen ulkoasun takia. Rakennukseen on joskus viitattu erityisesti, koska sitä on pidetty rumana. Samassa mielessä sen ulkomuotoa on kuvailtu miekan sijaan ruiskuksi.
Tommi Korpelan filmografia ja esiintymiset

Tommi Korpela Espoossa 2007
Tommi Korpela (s. 23. elokuuta 1968 Helsinki) on suomalainen näyttelijä. Hän on voittanut kolme Jussi-palkintoa rooleistaan elo­kuvissa Miehen työ (2007), Putoavia enkeleitä (2008) ja Häiriötekijä (2015).
Korpela valmistui Teatteri­korkea­koulusta vuonna 1995. Hän on näytellyt muun muassa televisio­sarjoissa Nortia (1996), Remontti (2003) ja Firma (2005) sekä useissa teatteri­rooleissa muun muassa Q-teatterissa.
Televisioelokuvat

| Vuosi | Nimi | Rooli |
| --- | --- | --- |
| 1994 | Johanneksen leipä­puu | Hinkkanen |
| 1996 | Syrjähyppyjä |  |
| 1997 | Kersantin kunnia | Juntunen |
| 1997 | Siivoton juttu | mies leipä­jonossa |
| 1998 | Pala valkoista marmoria | mies baarissa |
| 1998 | Poliisin poika | Ollikainen |
| 1999 | Jerico 2000 | 1 |
| 2000 | Pako punaisten päämajasta |  |
| 2004 | Gourmet Club | Pontus |
| 2004 | Arvon veli | Otto |
| 2004 | Onnellisten laiva | Simo |
| 2010 | Jäät | Kai |
Televisio

| Vuosi | Sarja | Rooli |
| --- | --- | --- |
| 1994 | Bongari | luutnantti |
| 1996 | Nortia | Keijo Nortia |
| 1998 | Studio Julmahuvi | useita 1 |
| 1999 | Pieni pala Jumalaa |  |
| 2000 | Joulu­kalenteri | Punaisen pörssin johtaja |
| 2000–2001 | Mennen tullen | useita 1 |
| 2001, 2003 | Kaverille ei jätetä | Jukki / Mafia / Pote |
| 2001 | Korkeajännitystä – eli sähköä kotiin kuljetettuna | Päiviö Kakko |
| 2002 | Kylmäverisesti sinun | Kalle |
| 2003 | Ranuan kummit | venäläinen tanssija / Sheik |
| 2003 | Remontti | Asko |
| 2003–2004 | Vasikantanssi | Jore Peltomaa |
| 2004 | Me Stallarit | Tumppi |
| 2004 | Muodollisesti pätevä | Jukka-Pekka / Tapani |
| 2004 | Sairas­kertomuksia | Lauri |
| 2005 | Firma | Arttu |
| 2005 | Handu pumpulla | Reba |
| 2006 | Uudisraivaaja | Sampo Rantanen |
| 2007 | Voimala | oma itsensä |
| 2008 | Suojelijat | Luumu |
| 2008 | Kymen­laakson laulu | veturin­kuljettaja |
| 2009 | Ihmebantu | useita 1 |
| 2009 | Puolustuksen puheenvuoro | Juhani Koskinen |
| 2010 | Yksi lensi yli Marin pesän | useita |
| 2010 | Kallio | Antero |
| 2010 | Parasta aikaa | Roihu |
| 2010 | Putous | oma itsensä |
| 2010 | Naurun tasa­valta | oma itsensä |
| 2010– | Kenraali Pancho & Pojat Pohjoiskalotilla | oma itsensä |
| 2010–2011 | Strada | oma itsensä |
| 2011–2014 | Klikkaa mua | Reijo |
| 2011 | Virta | Tero Hammar­berg |
| 2011 | Mr. Mallorca kohteessa | oma itsensä |
| 2012 | The Spiral | Juha |
| 2012 | Helsingin herra | Mara |
| 2015 | Napamiehet | oma itsensä 1 |
| 2016 | Kynsin hampain | Jäykkälä |
| 2017 | Myrskyn jälkeen | Markku |
| 2017 | Onnela | Tommi Korpela |
| 2018 | Karppi | Alex Hoikkala |
| 2019 | M/S Romantic | Gusu |
| 2020 | Makkari | Kari |
| 2021 | Sisäilmaa | Lakto-nalle |
| 2021 | Nyrkki | Mauri Mäkinen |
| 2021 | Karuselli | Tommi Korpela |
| 2021 | DikDek – Painajainen majatalossa | Händikäppers |
| 2022–2023 | Musta valo | Lefa Halme |
| 2023 | Eroja ja sovintoja | Matti |
1 käsi­kirjoittajana
Teatteri

| Vuosi> Suomen Kansallisteatteri | Esitys> Suomen Kansallisteatteri | Rooli> Suomen Kansallisteatteri |
| --- | --- | --- |
| 1999 | Passing Places eli Ohittamisen taito | nuori, Diesel, Serge, Huoltoaseman poika, Barman |
| 2009 | Mental Finland | — |
| 2024 | Jäniksen vuosi | Kaarlo Antero Vatanen |
Teatteri Takomo
| 2003 | Alennus | — |
Q-teatteri
| 2003 | Vetoapua ja läheltäpititilanteita | — |
| 2004 | Riivaajat | Nikolai Vsevolodovits Stavrogin |
| 2005 | Putoavia enkeleitä | Lauri Viita |
| 2006 | Hitlerin kellonsoittaja | majuri Steve Arnold 1 |
| 2006 | Variatio Delectat - Paha tahto | Reke |
| 2011 | Corto Maltesen seikkailut | Corto Maltese / Timur Sevket |
| 2012 | Tulipunainen hevonen | Toikka / Akseli |
| 2013 | Häiriötekijä | — |
| 2015 | Jotain toista | — |
| 2015 | Jälkeenjäävät | käsikirjoittajana |
| 2016 | Kevyttä mielihyvää | — |
| 2019 | Medusan huone | — |
| 2020 | Pääomani | — |
Ryhmäteatteri
| 2005 | Paniikki | Joni |
Espoon kaupunginteatteri
| 2013 | Esitystalous 2 | Vihuri Markku, Sotepa-säätiön toimitusjohtaja, YTM |
1 Myös Lahden kaupunginteatterissa.
Aiheesta muualla

Kuvia tai muita tiedostoja aiheesta Tommi Korpela Wikimedia Commonsissa
Tommi Korpela Elonetissä.
Tommi Korpela Internet Movie Databasessa. (englanniksi)
Walesin kirkko

| Walesin kirkko |
| --- | --- |

Suuntautuminen:  anglikaanisuus
Hallinto:  episkopaalinen
Johtaja:  Walesin arkkipiispa
Toiminta-alue:  Wales
Perustettu:  1920
Hiippakuntia:  6
Jäseniä:  45 759 (2016)
Aiheesta muualla
The Church in Wales
Infobox OKVirheellinen NIMI-arvo: 
Walesin kirkko (kymriksi Yr Eglwys yng Nghymru, engl. Church in Wales) on Walesissa toimiva anglikaaninen kirkkokunta. Kirkkoon kuuluu kuusi hiippakuntaa.
Kirkko on Walesin kristillisistä kirkoista toiseksi suurin. 2000-luvun ensimmäisellä vuosikymmenellä jumalanpalveluksiin osallistui 69 000 henkeä viikoittain.
Historia

Kristinuskon historia Walesin alueella juontaa jo 300-luvulle. Pakanallisten anglosaksien tunkeuduttua Britanniaan 400-luvulla tuli Walesista yksi kelttiläisen kirkon linnakkeista. 600-luvulle tultaessa lähetystyöntekijät, joista osa oli Rooman lähettämiä, osa kelttiläisiä, olivat käännyttäneet koko maan. Kirkko piti kiinni itsenäisyydestään eikä suostunut omaksumaan Rooman katolisen kirkon sääntöjä ja käytänteitä ennen kuin 1100-luvulla, jolloin Walesin kristityt joutuivat Canterburyn arkkipiispan kaitsentaan.
Uskonpuhdistus hyväksyttiin yleisesti Walesissa ja ainoastaan pientä vastarintaa esiintyi. 1600- ja 1700-luvuilla kirkko alkoi kuitenkin taantua, pääosin johtuen niiden englantilaisten, jotka oli asetettu kirkon johtaville paikoille, kyvyttömyydestä johtajina. 1700-luvulla alkanut metodistinen herätys johti merkittävään anglikaanisuuden heikkenemiseen Walesissa, kun enemmistö väestöstä jätti anglikaanisen kirkon ja liittyi metodisteihin. Vuonna 1920 kirkko menetti valtiokirkollisen asemansa, mutta se vahvistui jäsenmäärällisesti sen jälkeen.
Vuonna 1996 kirkko hyväksyi naisten vihkimisen pappisvirkaan ja ensimmäinen nainen vihittiin papiksi tammikuussa 1997. Vuonna 2008 yli 20 % papeista oli naisia. Vuonna 2013 kirkon johto hyväksyi naisten vihkimisen myös piispoiksi.
Vuonna 2002 silloinen Walesin arkkipiispa Rowan Williams valittiin Canterburyn arkkipiispaksi ja siten anglikaanisen kirkon hengelliseksi johtajaksi. Hän oli virassa ensimmäinen Walesissa syntynyt.
Hallinto

Maailmanlaajuisen Anglikaanisen yhteisön jäsenenä Walesin kirkko muodostaa yhden provinssin, joka jakautuu kuuteen hiippakuntaan. Hiippakuntien edustajat valitsevat piispat hiippakuntiinsa. Piispat puolestaan valitsevat yhden keskuudestaan kirkon arkkipiispaksi.
Hallinto > Hiippakunnat

Bangorin hiippakunta
Llandaffin hiippakunta
Monmouthin hiippakunta
St Asaphin hiippakunta
St Davidsin hiippakunta
Swansean ja Breconin hiippakunta
Teologia

Kirkko määrittelee itsensä "tässä maassa toimivaksi muinaiseksi kirkoksi, joka on katolinen ja reformoitu." Omassa katekismuksessaan Walesin kirkko opettaa olevansa "yksi, pyhä, katolinen ja apostolinen kirkko."
Kirkolliset yhteydet

Walesin kirkko on Porvoon kirkkoyhteisön jäsenkirkko.
Walesin kirkon kuusi hiippakuntaa.
Serpien kylässä 1

| Serpien kylässä 1 Pedro Hietanen ja Pirkka-Pekka Petelius |
| --- | --- | --- |

Studioalbumin tiedot
 Äänitetty : 6. kesäkuuta 1986 (CD 1) 9. tammikuuta 1987 (CD 2)
 Julkaistu: 10. syyskuuta 2004
 Tyylilaji: radiosketsi
 Levy-yhtiö: EMI
Listasijoitukset
  7.
Pedro Hietasen ja Pirkka-Pekka Peteliuksen muut julkaisut
| Serpien kylässä 0  | Serpien kylässä 1 2004 | Serpien kylässä 2 2005 |
Serpien kylässä 1 on ensimmäinen osa Serpien kylässä -sarjasta. Levyille on koottu radiosketsejä  Pirkka-Pekka Peteliuksen ja  Pedro Hietasen Yömyöhä-radio-ohjelmasta. Mukana ovat ohjelmat: Luontoilta sekä Hippiäisen ja nousiaisen perinteet. Tupla-CD:n saa myös Serpien kylässä Box 1:n mukana.
Sisältö

| --- | --- |
 CD 1 Ensimmäisellä levyllä on Luontoilta (6. kesäkuuta 1986) Luontoillan avaus ja asiantuntijoiden esittely  Vihta Raappana ja munat  Urmas Viilo ja kastemadot  Herra 47 ja luontoasia  Kuuppa Luukka ja ulkohuoneen rakentaminen  Simo Kulkku ja sorsanruokinta  Tietokilpailukysymys  Hasse Sys...ström ja haravointi  Retkeilyvarusteet  Kynsihyyppien soidinmenot  Lorna Suippo ja rakastin  Käärmetanssi  Jorma Kuukki ja peenix-lintu  Ylva Hubatsa ja kuukuset  Karvalaukut  Torben Putkonen ja hämähäkki väärinpäin  Leo Kuikka ja sulkapallo  Signe Pyhtilä vastaa tietokilpailukysyykseen  Herra 47 taas  Cup Von Bundesliigan kysymys  Epätietoinen Ruutanasta ja kuoreen kalastaminen  Risto Kurppa vastaa tietokilpailukysymykseen  Jarna ajaa Mööd Knullerin ulos studiosta :  CD 2 Toisella levyllä on Hippiäisen ja nousiaisen perinteet (9. tammikuuta 1987) Perinneillan avaus ja paneelin esittely  Loimi Razvadshuk ja rengin karstaus  Tietokilpailukysymys  Rieppo Sörttiröijy vastaa tietokilpailukysymykseen  Tuhnon emäntä ja hippiäisen lauluperinne  Jyrkä Pihtari vastaa tietokilpailukysymykseen (olkiprääsä)  Rouva Partareikä ja pystöpitko  Professori Käsnä Kannikka ja perinnesoittimet  Algot ja kankun raavinta  Rusa Salvain ja pilpuilla lyöminen  Silsa Uuhi ja naurutauti  Laadokavillen koira  Jaakko Köyryiruis vastaa tietokilpailukysymykseen  Veijo Wojchem ja taikinasuikka  Herra X vastaa tietokilpailukysymykseen  Jarna ajaa Käsnä Kannikan ulos studiosta  Jarnan arvoitukset
Varvaroúsa (Sýros)

Sýroksen Varvaroúsan rantaa, taustalla Varvaroúsan saari.
| --- | --- |
Sijainti:  37°28′06″N, 24°53′28″E, Sýros-Ermoúpoli Sýros, Etelä-Egean saaret Kreikka
Saariryhmä:  Kykladit
Merialue:  Egeanmeri, Välimeri
Pinta-ala:  0,027 km²
| --- | --- |
Asukasluku:  2 (?)
muokkaa - muokkaa wikitekstiä
Varvaroúsa (kreik. Βαρβαρούσα) on pieni Kreikan saari, joka kuuluu Kykladien saariryhmään ja sijaitsee Sýroksen saaren luoteisrannikon edustalla. Saaren pinta-ala on noin 0,027 neliökilometriä. Vuoden 2011 väestönlaskennassa saarelle oli kirjattu kaksi asukasta, mutta satelliittikuvassa pienellä kalliosaarella ei näy merkkejä asutuksesta, ja toisaalla sitä kutsutaan autiosaareksi. Hallinnollisesti Varvaroúsa kuuluu Sýros-Ermoúpolin kuntaan, Sýroksen alueyksikköön ja Etelä-Egean saarten alueeseen.
Sýroksen pääsaaren puolella Varvaroúsan saarta vastapäätä sijaitsee Varvaroúsan ranta.
Tarmo Martikainen

Tarmo Martikainen (s. 15. syyskuuta 1966 Iisalmi) on suomalainen hyvinvointialuejohtaja. Hän aloittaa elokuussa 2022 Varsinais-Suomen hyvinvointialueen johtajana. Aiemmin hän on työskennellyt Pirkanmaan sairaanhoitopiirin johtajana 2019–2022 ja tekonivelsairaala Coxan toimitusjohtajana 2009–2019.
Koulutukseltaan Martikainen on diplomi-insinööri Tampereen teknillisestä yliopistosta ja MBA Virginia Tech -yliopistosta.
Merten gorilla

| Merten gorilla> Mördarens apa |
| --- | --- |

Alkuperäisteos
Kirjailija:  Jakob Wegelius
Kuvittaja:  Jakob Wegelius
Kieli:  ruotsi
Genre:  seikkailu
Julkaistu:  2014
Suomennos
Suomentaja:  Kati Valli
Kuvittaja:  Jakob Wegelius
Kustantaja:  WSOY
Julkaistu:  2017
Ulkoasu:  nidottu
Sivumäärä:  646
ISBN:  978-951-0-42159-8

Edeltävä:  Legenden om Sally Jones
Seuraava:  Hudson Queenin ruusu
Löydä lisää kirjojaKirjallisuuden teemasivulta
Merten gorilla on vuonna 2014 julkaistu ruotsalaisen Jakob Wegeliuksen kirjoittama nuortenromaani. Romaani voitti vuonna 2014 August-palkinnon parhaasta lasten- tai nuortenkirjasta. Kirja kertoo Sally Jones -nimisestä gorillasta, joka toimii suomalaisen merikapteeni Henry Koskelan konemiehenä Hudson Queen -nimisellä höyrylaivalla.
Juoni > Toinen osa

Sally Jones liittyy Bombayyn kulkevan irlantilaisen laivan miehistöön. Aleksandriassa laivan kyytiin lastataan kolmikyttyräinen kameli, joka kuuluu toimittaa lahjaksi Bhapurin maharadžalle. Kameli kuitenkin sairastuu matkalla, jolloin kolmas kyttyrä luhistuu eikä kamelia voida sen vuoksi toimittaa maharadžalle. Yksi laivan miehistön jäsen kuitenkin kaappaa Sally Jonesin ja myy tämän suurella rahalla korvaavaksi lahjaksi Bhapuriin.
Sally Jones viedään laivalla vangittuna Karachiin ja sieltä junalla Bhapuriin. Bhapurissa maharadža tekee Sally Jonesista kamariadjutantin ja antaa tälle tehtäväksi mennä päivittäin zenanaan (maharadžan vaimojen alueelle) vakoilemaan hänen äitinsä Maji Sahiban tekemisiä. Maharadža innostuu lentämisestä ja ostaa itselleen yksityiskoneen. Sally Jones pääsee mukaan maharadžan lentoretkille. Sally Jones löytää maharadžan levykokoelmista Ana Molinan levytyksen ja soittaa sitä innoissaan maharadžalle. Maharadža ihastuu Ana Molinan ääneen ja päättää kutsua tämän Portugalista Intiaan. Kun Ana Molina saapuu Bhapuriin, hän näkee Sally Jonesin ja yhdessä he suostuttelevat maharadžan viemään heidän Cochiniin.
Cochinissa Sally Jones etsii Alphonse Morroa ja saa kuulla, että Morro on majaillut kaupungissa. Hänelle kuitenkin selviää, että Morro lähti takaisin Portugaliin sairastuttuaan malariaan. Ana Molina haluaa viedä Sally Jonesin takaisin Lissaboniin, mutta maharadža ei salli tätä. Lopulta maharadža kuitenkin myöntyy huomattuaan miten paljon apina haluaa palata kotiinsa. Maharadža maksaa Anan ja Sally Jonesin laivamatkan ja niin he lähtevät kolmen viikon merimatkalle kohti Portugalia.
Juoni > Kolmas osa

Alphonse Morro löytyy lissabonilaisesta sairaalasta malariaa sairastavana. Sally Jones tapaa hänet sairaalassa ja Morro kertoo hänelle, että hän lähti Lissabonista säilyttääkseen henkensä. Seuraavana yönä signor Fidardo saa tiedon, että Morro on kadonnut mystisesti. Sally Jones päättelee Morron suunnanneen Elisa Gomezin haudalle ja päättää lähteä nopeasti tämän perään ennen kuin tälle tapahtuu jotain. Sally Jonesin päästessä hautausmaalle hän näkee, miten komisario Garretta ampuu Alphonse Morron.
Tapausta seuraa poliisitutkinta, jonka seurauksena Henry Koskela vapautetaan vankilasta ja komisario Garretta etsintäkuulutetaan epäiltynä Alphonse Morron murhasta. Alphonse Morron kirjoittamasta kirjeestä selviää, että Morro kuului monarkistiseen liikkeeseen, jonka tarkoituksena oli palauttaa kuningas Emanuel II takaisin Portugalin valtaistuimelle vuoden 1910 vallankumouksen jälkeen. Monet korkeassa asemassa olevat ihmiset kuuluivat samaan liikkeeseen, kuten piispa de Sousa ja komisario Garretta. Liikkeen tarkoitus oli suorittaa aseellinen vallanvaihto ja tuoda vanha kuningas takaisin maanpaostaan Englannista. Vallankaappaus oli kuitenkin epäonnistunut ja nyt kaikki oli tuotu päivänvaloon. Piispa de Sousa pakenee Vatikaanivaltioon paavin suojelukseen ja useita juonessa mukana olleita pidätetään. Kirjan lopussa Sally Jones ja Henry Koskela palaavat Hudson Queenille ja kunnostavat laivan rungon. He uittavat aluksen Lissaboniin, jossa he jatkavat aluksen kunnostamista.
Palkinnot

Merten gorilla voitti vuonna 2014 August-palkinnon parhaasta lasten- ja nuortenkirjasta. Kirjalle myönnettiin vuonna 2015 myös Pohjoismaiden neuvoston lasten- ja nuortenkirjapalkinto.
Holy Smoke

| ”Holy Smoke” Iron Maiden |
| --- | --- | --- |

Singlen tiedot
 Albumilta: No Prayer for the Dying
 Julkaistu: 10. syyskuuta 1990
 Tekijä(t): Steve Harris, Bruce Dickinson
 Tyylilaji: heavy metal
 Kesto: 03.50
 Levy-yhtiö: EMI
Iron Maidenin muut singlet
| ”Infinite Dreams (live)” 1989 | ”Holy Smoke” 1990 | ”Bring Your Daughter... to the Slaughter” 1990 |
Holy Smoke on Iron Maidenin single albumilta No Prayer for the Dying. Se on ensimmäinen single, jolla Iron Maidenin uusi kitaristi Janick Gers esiintyi. "Holy Smoke" on yhtyeen 21. single.
Kappale on yhtyeelle epätyypillinen lyhyen pituutensa vuoksi. Kappaleen alku on pop-rock -tyylinen.kenen mukaan? Singlen b-puolina ovat yhtyeen omat esitykset Strayssin "All in Your Mind" ja Golden Earringin "Kill Me Ce Soir"-kappaleista.
Sanoitukset ja viittaukset

Kappaleen sanoitus kertoo tv-saarnaajien ahneudesta ja tekopyhyydestä. Kappaleen sanoissa viitataan myös useisiin tv-skandaaleihin, joita on tapahtunut yhdysvaltojen televisiossa. Esimerkiksi sanoituksiin kätketty Jimmy the Reptile (viittaa Jimmy Swaggartiin) ja The TV Queen (suom. tv:n kuningatar, viittaus Tammy Fae Bakkeriin). Kappaleessa on myös uskonnollisia viittauksia.
Musiikkivideo

Kappaleella on humoristinen video, jossa kaikki yhtyeen jäsenet ovat kuvattu Steve Harrisin (joka ohjasi videon) farmilla pelaamassa jalkapalloa ja ajamassa traktorilla päivänvalossa. Vaaleapunaiseen t-paitaan pukeutunut Bruce Dickinson pomppii naurismaalla. Yhtyeen tuottaja Martin Birch näkyy videolla yllään sadomasokismi-puku. Myös Steve Harrisin tytär Lauren esiintyy videolla. Yhtyettä on kuvattu videolle myös studiolla.
Kappaleet

Holy Smoke – 3.47 (säv. Harris / Dickinson)
All in Your Mind – 5.58 (säv. Bromham) Stray cover
Kill Me Ce Soir – 7.03 (säv. Kooymans, Hay, John Fenton) Golden earring -cover
Soittajat

Bruce Dickinson – laulu
Dave Murray – kitara
Janick Gers – kitara
Steve Harris – bassokitara, taustalaulu
Nicko McBrain – rummut
Lahti Pirates

| Lahti Pirates |
| --- | --- |
Perustettu:  2011
Kotiareena:  Pirates Stadion
Paikkakunta:  Lahti
Värit:  musta ja vihreä
Lajit:  baseball
Lahti Pirates on lahtelainen vuonna 2011 perustettu baseballseura, joka kaudella 2021 pelaa Baseballin SM-sarjaa. Joukkueen kotikenttä on Pirates Stadion.
Charon

| Charon |
| --- | --- |

 Charon Nummirockissa 2006.
Tiedot
Toiminnassa:  1992–2011
Tyylilaji:  goottimetalli
Kotipaikka:  Raahe, Suomi
Laulukieli:  englanti
Jäsenet:  Teemu Hautamäki, basso   Antti Karihtala, rummut   Juha-Pekka Leppäluoto, laulu, piano   Lauri Tuohimaa, kitara  
Entiset jäsenet:  Jasse Hast, kitara   Pasi Sipilä, kitara  
Levy-yhtiö:  Spinefarm  
Infobox OKNimi-testi OK: 
Charon [khɑron] oli raahelainen vuonna 1992 perustettu goottimetalliyhtye.
Historia

Yhtyeen perustivat rumpali Antti Karihtala, basisti Teemu Hautamäki, kitaristi Pasi Sipilä ja kitaristi Jasse Hast. Laulaja Juha-Pekka Leppäluoto liittyi yhtyeeseen 1995. Kitaristit Hast ja Sipilä ovat sittemmin jättäneet yhtyeen, ja heidän tilalleen on tullut Lauri Tuohimaa.
Charon soitti alun perin death metalia.lähde? Leppäluodon liittymisen myötä tyyli muuttui kevyemmäksi. Yhtyeen ensimmäinen studioalbumi Sorrowburn ilmestyi vuonna 1998. ”Little Angel”-singlestä (2001) alkaen yhtyeen julkaisut ovat nousseet Suomen viralliselle listalle.
Yhtye lopetti toimintansa heinäkuun lopussa 2011. Sen jäsenet aikovat jatkaa musiikin parissa. Rumpali Antti Karihtala soittaa nykyisin KYPCK-yhtyeessä.
Yhtye tekee keikkoja nykyään vain satunnaisesti, esimerkiksi Charon esiintyi duona nimellä "JP Leppäluoto & Lauri Tuohimaa Plays Charon" 31. lokakuuta 2015 This is Halloween -tapahtumassa.
Jäsenet

Teemu Hautamäki – basso (1992–2011)
Antti Karihtala – rummut (1992–2011)
Juha-Pekka Leppäluoto – laulu, piano (1995–2011)
Lauri Tuohimaa – kitara (2004–2011)
Jäsenet > Entiset jäsenet

Jasse Hast – kitara (1992–2003)
Pasi Sipilä – kitara (1992–2010)
Diskografia

| --- | --- |
 Studioalbumit Sorrowburn (1998,  Emanzipation Productions)  Tearstained (2000,  Spinefarm Records)  Downhearted (2002,  Spinefarm Records)  The Dying Daylights (2003,  Spinefarm Records)  Songs for the Sinners (2005,  Spinefarm Records) Kokoelma-albumit A-sides, B-sides & Suicides (2010,  Century Media) Singlet Little Angel (2001)  In Trust of No One (2003)  Religious/Delicious (2003)  Ride on Tears (2005)  Colder (2005)  The Cure (2010) :  Demot  Inexorable Reciprocation (1993)  Not Receptive  Invert the Proselytize  Pleasure of Earth  Decline  Subterrian Beyond   Promo 1993 (1993)  Absolution True – 04.34  Psyche Sunset / Acces the Necropolis – 04.25   Dies Irae (1994)  Maleficium – 04.10  Tempestars – 03.59  Nocturne – 03.50  Omega Vortex – 04.32   Pilgrimage-Promo-95 (1995)  Kheimos – 03.34  Nightwing – 04.10  Aureole – 03.28  Pilgrim – 05.17
Aiheesta muualla

Wikimedia Commonsissa on kuvia tai muita tiedostoja aiheesta .
Charonin sivusto (englanniksi)
Charon Myspacessa (englanniksi)
Charon Meteli.netissä
Charon Encyclopaedia Metallumissa (englanniksi)
Paavo M. Petäjä

Paavo Matti Sakari Petäjä (30. syyskuuta 1936 Kemijärvi – 27. kesäkuuta 2018 Haapajärvi) oli varatuomari, nimismies, kaupunginjohtaja, yrittäjä ja urheilujohtaja.
Työura

Hän asui nuoruudessaan Haapajärvellä, jossa hänen äitinsä toimi kunnalliskodin johtajana. Petäjä kirjoitti ylioppilaaksi Haapajärvellä vuonna 1957, pääsi lukemaan oikeustiedettä Helsingin yliopistoon. Petäjä valmistui vuonna 1963 ja auskultoi Saloisten tuomiokunnassa Kalajoella 1963–1965. Nimismiehenä hän toimi ensin Paavolassa vuosina 1965–1968 jonka jälkeen Haapajärven nimismiehenä 1968–1972.  Haapajärven kauppalan- ja kaupunginjohtajana Petäjä toimi vuosina 1972–1984. Hänet valittiin tehtävään kokoomuksen edustajana.
Kaupungin johdosta Petäjä siirtyi perustamansa Suomenselän lakiasiaintoimiston johtajaksi (1984–2005). Toimisto keskittyi pääasiassa hoitamaan konkurssipesiä, joita etenkin 1990-luvun alun lamavuosina oli runsaasti.
Urheilujohtajana

Hiihdon luottamustoimet Petäjä aloitti urheiluseura Haapajärven Kiilojen hiihtojaostossa 1960-luvun lopulla. Vuonna 1972 hän johti haapajärvisten delegaatiota SHL:n liittokokouksessa. Petäjä oli hankkinut kaikille samanlaisen puvun, jotta Kiilojen joukko erottui muista.
Paavo M. Petäjä oli Suomen hiihtoliiton pitkäaikainen varapuheenjohtaja ja puheenjohtaja, sittemmin kunniapuheenjohtaja. Hän oli myös Kansainvälisen hiihtoliiton FISin maastohiihtokomitean kunniajäsen.
Petäjä toimi maastohiihdon tuomarina Lake Placidin talviolympialaisissa 1980.
Suomen Hiihtoliitto myönsi Paavo M. Petäjälle Hannu Koskivuori -mitalin nro 18 vuonna 2002 ansiokkaasta työstä hiihtourheilun hyväksi.
Lahden dopingskandaali

Petäjä oli Suomen hiihtoliiton puheenjohtaja dopingskandaalin aikaan Lahden hiihdon maailmanmestaruuskilpailuissa vuonna 2001. Monen mieleen ovat jäneet Petäjän heikolla englannilla – niin sanotulla tankeroenglannilla – antamat lausumat dopingskandaalin lehdistötilaisuuksissa.